**RÁMCOVÁ Dohoda**

uzatvorená podľa § 269 ods. 2 zákona č. 513/1991 Zb. Obchodný zákonník (ďalej „Obchodný zákonník“) v príslušnom gramatickom tvare, § 2 ods. 5 písm. g) v spojení s § 83 ods. 2, až 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „ZOVO“) v príslušnom gramatickom tvare a § 91 zák. č. 185/2015 Z. z. Autorského zákona v zn. n. p. (ďalej „Autorský zákon“)

**1. Objednávateľ:** **Dopravný podnik mesta Martin, s. r. o.**

Sídlo Námestie S. H. Vajanského 1/1, 03601 Martin

IČO: 53560922

DIČ: 2121408333

IČ DPH: SK21214083339

Zapísaný v Obchodný register Okresného súdu Žilina, oddiel: Sro, vložka č. 76445/L

(ďalej „kupujúci“)

**2.** **Zhotoviteľ:**

Sídlo:

IČO:

DIČ:

IČ DPH:

Zapísaný v  Obchodný register Okresného súdu

(ďalej „predávajúci“)

1. **Predmet plnenia rámcovej dohody**
   1. Predmetom tejto dohody je zabezpečenie služieb architektov a projektantov zhotoviteľmi pre potreby objednávateľa na vypracovanie zadaní, ktoré budú tvorené prevažne úpravou priestorov a objektov vo vlastníctve Dopravného podniku mesta Martin s.r.o., najviac spolu v cene xxxxxxx EUR (slovom: xxxxxxx) bez DPH, t. j. xxxxxxxxxxxxxxx EUR (slovom: xxxxxxxxxxxx eur) vrátane DPH, ktorá je stanovená ako maximálna cena všetkých zákaziek zadávaných na základe tejto dohody (ďalej v tejto dohode označená ako „limitná cena“). V prípade, ak rozsah objednávateľom zadaných zákaziek nedosiahne taký počet hodín, aby na ich základe zhotoviteľom vznikol nárok na zaplatenie odmeny rovnajúcej sa limitnej cene, vznikne zhotoviteľovi nárok na odmenu iba za počet hodín, ktoré zodpovedajú zadaným, riadne odovzdaným a prevzatým zákazkám.
   2. Diela, ktorých zhotovenie je predmetom tejto dohody, budú predstavovať (všetko uvedené v tomto bode ďalej aj ako „dielo“):
2. vypracovanie všetkých stupňov architektonického návrhu resp. projektovej dokumentácie v rozsahu najmä (nie však nutne zahŕňajúcom všetky uvedené stupne) – architektonická / overovacia štúdia, projektová dokumentácia potrebná pre územné konanie, projektová dokumentácia potrebná pre stavebné konanie, projektová dokumentácia potrebná na realizáciu stavby;
3. tvorba vizualizácií;
4. výkon odborného autorského dohľadu (ďalej len „OAD“) pri realizácii stavby podľa projektovej dokumentácie;
5. zabezpečenie služieb tzv. „profesistov“ (t. j. odborníkov pre jednotlivé oblasti, najmä (nie však výlučne) geodet, dendrológ, geológ, hydrogeológ, dopravný inžinier, projektant statiky, elektroinštalácie, vodoinštalácie a plynoinštalácie, dendrológ) tak, aby kompletné projektové dokumentácie spĺňali štandardy podľa zákona resp. podľa sadzobníka Unika;
6. vypracovanie výkazu výmer s rozpočtom použiteľným pre verejné obstarávanie (Spracovanie výkazu výmer a projektovej dokumentácie pre výber zhotoviteľa stavby (príp. poskytovateľa služieb) musí byť spracovaný v súlade s § 42 zákona o verejnom obstarávaní, tzn. v prípade, pokiaľ bude odkazovať na konkrétny výrobok / produkt a pod., je nevyhnutné, aby boli parametre týchto výrobkov popísané v minimálnych a maximálnych technických štandardoch tak, aby bolo možné posúdenie ekvivalentných riešení);
7. zabezpečenie tzv. „inžinieringu“ v priebehu celého procesu od začiatku vypracovania projektovej dokumentácie až po ukončenie realizácie stavby; inžiniering zahŕňa najmä komunikáciu a zastupovanie pred všetkými dotknutými osobami a orgánmi verejnej správy, ktoré svojou rozhodovacou a inou (stanoviská, posúdenie vplyvov a pod.) činnosťou zasahujú do vypracovania projektovej dokumentácie a získania priaznivého rozhodnutia v územnom a stavebnom konaní (najmä stavebné povolenie);
8. vypracovanie dokumentácie a zabezpečenie komunikácie a zastupovania pred príslušným orgánom v iných prípadoch, ktoré si to budú vyžadovať, napr. rozpracovanie architektonického návrhu do formy použiteľnej ako stavebný zámer verejnej práce podľa zákona č. 254/1998 Z. z. o verejných prácach v zn. n. p.
   1. Táto dohoda upravuje podmienky, ktoré sa vzťahujú na jednotlivé zmluvy o dielo podľa § 536 a nasl. Obchodného zákonníka s poukazom na § 91 Autorského zákona, prostredníctvom ktorých objednávatelia budú zhotoviteľovi zadávať jednotlivé zákazky (ďalej „zmluva o dielo“).
   2. Táto dohoda sa uzatvára na obdobie od jej účinnosti až do vyčerpania limitnej ceny, najdlhšie však na obdobie **12** (slovom: dvanásť) mesiacov od dňa jej účinnosti.
   3. Zhotovitelia vyhlasujú, že každý z nich spĺňa nasledujúce požiadavky a je si vedomý, že je povinný ich spĺňať po celú dobu trvania právneho vzťahu založeného touto dohodou:

(i) zhotoviteľ spĺňa podmienky účasti osobného postavenia podľa § 32 ods. 1 zák. č. 343/2015 Z. z. Zákona o verejnom obstarávaní v zn. n. p. (ďalej „ZOVO“); písm. e) overil realizátor procesu verejného obstarávania v OR SR a § 32 ods. 1 písm. f) overil v registri osôb so zákazom vedenom UVO.

(ii) zhotoviteľ disponuje všetkými potrebnými oprávneniami a kvalifikáciou, aby mohol poskytovať služby podľa tejto dohody;

(iii) zhotoviteľ má k dispozícii tím spolupracovníkov (resp. subdodávateľov) špecifických projektových častí s oprávnením a odbornou spôsobilosťou, ktoré zaručujú, že zhotovené dielo bude spĺňať všetky náležitosti potrebné pre jeho úradné schválenie (napr. v prípade projektovej dokumentácie pre územné, stavebné, resp. iné konanie), vydanie revízií, ako aj ďalšie náležitosti potrebné pre schválenie, realizovanie a uvedenie dohotovenej stavby do prevádzky.

1. **Základné podmienky platné pre čiastkové zmluvy**
   1. Kupujúci a predávajúci sa pri vypracovávaní čiastkových zmlúv budú riadiť platnými ustanoveniami Obchodného zákonníka.
   2. Na základe ustanovení Obchodného zákonníka zmluvné strany uzatvoria čiastkové zmluvy na dodanie diela formou objednávok, pričom právny vzťah založený objednávkami (čiastkovými zmluvami) sa bude riadiť najmä nižšie uvedenými článkami s nasledovným znením:
2. **Postup zhotovenia diela**
   1. Do 7 (slovom: siedmich) kalendárnych dní od uzavretia zmluvy o dielo sa zhotoviteľ a objednávateľ stretnú na pracovisku objednávateľa a prejednajú zadanie. Na tomto stretnutí môže objednávateľ zmeniť termín odovzdania zhotoveného diela, na základe pripomienok zhotoviteľa. Uvedenú zmenu termínu odovzdania diela objednávateľ zhotoviteľovi písomne potvrdí, uzavretie listinného dodatku k zmluve o dielo sa nevyžaduje.
   2. Kontrola rozpracovanosti diela sa bude uskutočňovať 1x (slovom: jedenkrát) za 14 (slovom: štrnásť) kalendárnych dní, v sídle objednávateľa, ak sa zhotoviteľ s objednávateľom nedohodnú inak.
   3. Zhotoviteľ začne so zhotovovaním diela najneskôr 14 (slovom: štrnásť) kalendárnych dní od stretnutia podľa bodu 3.1, ak sa s objednávateľom nedohodne inak.
   4. Zhotoviteľ je povinný dielo upraviť podľa pripomienok objednávateľa, ktoré mu budú oznámené pri kontrole rozpracovanosti diela a/alebo ktoré vzídu z vyjadrení príslušných orgánov verejnej správy (najmä stavebný úrad, pamiatkový úrad a pod.). Na tento účel je zhotoviteľ povinný prerokovať dielo vo vlastnom mene, na vlastnú zodpovednosť a na vlastné náklady so všetkými dotknutými subjektami, organizáciami a správcami technickej infraštruktúry.
   5. Pokiaľ budú práce oneskorene začaté alebo prerušené z dôvodov mimo vôle zhotoviteľa a zhotoviteľom riadne preukázané, zhotoviteľ má nárok na primeranú zmenu termínu odovzdania diela.
   6. Dodržanie termínu plnenia je závislé od riadnej a včasnej súčinnosti oboch strán. Po dobu omeškania pri poskytnutí súčinnosti jednej strany nie je v omeškaní s plnením záväzku druhá strana.
   7. Objednávateľ sa zaväzuje, že počas vytvárania diela poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy o dielo. Toto spolupôsobenie poskytne zhotoviteľovi najneskôr do 7 (slovom: siedmych) kalendárnych dní od jeho vyžiadania. V osobitných prípadoch je možné obojstranne dohodnúť individuálny termín.
   8. Zmluvné strany sa dohodli, že objednávka kupujúceho musí obsa­ho­vať najmä:
3. názov a sídlo kupujúceho,
4. špecifikáciu objednávaného diala,
5. miesto dodania ,
6. lehotu, v ktorej má byť dielo dodané (doba dodania)
7. dátum vystavenia objednávky,
8. bankové spojenie, IČO, DIČ, IČ DPH, Zápis v OR SR.
   1. Kupujúci sa zaväzuje, že objednávku doručí predávajúcemu osobne, poš­tou alebo e-mailom na e-mailovú adresu: ...............................
   2. Predávajúci je povinný najneskôr do **3 pracovných dní** po dni doručenia objednávky od kupujúceho, potvrdiť príjem a akceptáciu objednávky e-mailom na adresu: antl@dpmmartin.sk, alebo mosny@dpmmartin.sk. Potvrdením objednávky zo strany predávajúceho sa považuje čiastková zmluva za uzavretú, s tým, že predávajúci je povinný kupujúcemu dodať dielo podľa príslušnej objednávky do dohodnutého miesta dodania diela v dobe dodania určenej v tejto rámcovej dohode a kupujúci takto objednaný dielo prevezme a zaväzuje sa za neho zaplatiť dohodnutú cenu.
   3. V prípade, ak predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 3.4 tohto článku, a to ani po telefonickej urgencii zo strany kupujúceho, považuje sa nasledujúci pracovný deň po lehote stanovenej v bode 3.4 za deň akceptácie objednávky (deň uzatvorenia čiastkovej zmluvy).
   4. Plnenie v zmysle tejto rámcovej dohody môže byť kupujúcemu poskytnuté len na základe uzatvorenej čiastkovej zmluvy (objednávky).
9. **Doba dodania a miesto dodania**
   1. Zhotoviteľ je povinný odovzdať zhotovené dielo objednávateľovi v termínoch podľa zmluvy o dielo, bez vád, v počte vyhotovení definovanom v čiastkovej Zmluve o dielo.
   2. Dňom doručenia diela do sídla objednávateľa sa začína preberacie konanie. Počas preberacieho konania je objednávateľ povinný skontrolovať dielo a je oprávnený oznámiť zhotoviteľovi skutočnosť, že dielo má zjavné vady.
   3. Preberacie konanie je skončené dňom podpísania preberacieho protokolu objednávateľom a zhotoviteľom. V preberacom protokole deklaruje objednávateľ skutočnosť, že dielo nemá v deň podpísania preberacieho protokolu zjavné vady.
   4. Objednávateľ sa zaväzuje podpísať preberací protokol v lehote do 14 (slovom: štrnástich) dní odo dňa doručenia diela objednávateľovi, ak nenastanú skutočnosti uvedené v bode 4.2. Preberací protokol sa vyhotoví pre každú dokumentáciu zvlášť.
   5. Ak objednávateľ počas predĺženého preberacieho konania (t. j. po vytknutí vady) zistí, že zjavné vady uvedené v oznámení o zjavných vadách boli odstránené, a dielo už nemá iné zjavné vady, zhotoviteľ vyhotoví preberací protokol a následne tento strany podpíšu v súlade s bodom 4.3
   6. V prípade, ak objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, objednávateľ písomne vyzve zhotoviteľa k dodaniu kompletných počtov vyhotovení diela, a to ku dňu podpísania preberacieho protokolu stranami.
   7. Na účely tejto dohody sa deň podpísania preberacieho protokolu stranami považuje za deň odovzdania diela zhotoviteľom objednávateľovi a súčasne aj za deň prevzatia diela objednávateľom od zhotoviteľa.
   8. Zhotoviteľ sa zaväzuje, že sa sám ani v súčinnosti s iným subjektom nebude zúčastňovať verejného obstarávania na zákazku, predmetom ktorej bude vlastná realizácia predmetu diela, ktorá vyplýva z realizácie predmetu čiastkovej zmluvy o dielo (vypracovanie projektovej dokumentácie) ako podkladu pre vlastnú realizáciu. Zhotoviteľ sa zaväzuje, že v prípade objednávateľom predložených žiadostí záujemcov vo verejnom obstarávaní (predmetom ktorého bude vlastná realizácia predmetu diela, ktorá vyplýva z realizácie predmetu čiastkovej zmluvy o dielo) o vysvetlenie súťažných podkladov (projektovej dokumentácie, výkazu výmer) zašle odpovede na požadované otázky bezodkladne tak, aby ich verejný obstarávateľ mohol preukázateľne oznámiť všetkým záujemcom v zmysle § 48 ZOVO.
   9. Dielo sa považuje za zhotovené riadne, ak odovzdaná dokumentácia spĺňa náležitosti podľa tejto dohody, podľa zmluvy o dielo, ak zároveň spĺňa požiadavky objednávateľa oznámené zhotoviteľovi, ak zohľadňuje požiadavky z prerokovania so všetkými relevantnými správcami technickej infraštruktúry, a zároveň spĺňa požiadavky podľa:

(i) príslušných STN;

(ii) príslušných právnych predpisov, účinných v čase odovzdania dokumentácie, najmä zák. č. 50/1976 Zb. Zákona o územnom plánovaní a stavebnom poriadku (stavebný zákon) v zn. n. p. a jeho vykonávacích predpisov, najmä vyhlášky MŽP SR č. 453/2000 Z. z., ak bude dokumentácia zhotovovaná pre územné rozhodnutie, stavebné povolenie, povolenie terénnych úprav, realizáciu stavby resp. iné konanie, na ktoré sa vzťahujú;

(iii) štandardov na obsah a rozsah podľa sadzobníku Unika na príslušný kalendárny rok v prípadoch, ak nie je projektový stupeň definovateľný jedným zo spôsobov uvedených vyššie (najmä v prípade realizačného projektu a OAD);

(iv) štandardov na obsah a rozsah stanovených Českou komorou architektov (www.cka.cz) v prípadoch, ak nie je projektový stupeň definovateľný jedným zo spôsobov uvedených vyššie;

(v) dohody strán v prípadoch, ak nie je projektový stupeň definovateľný jedným zo spôsobov uvedených vyššie.

* 1. V prípade prekážok spočívajúcich vo vyššej moci, ktoré predávajúcemu bránia v splnení jeho povinností dodať dielo kupujúcemu v dojednanej dobe podľa riadnej a úplnej objednávky kupujúceho, predlžuje sa lehota na doda­nie diela o dobu trvania týchto prekážok. Predávajúci sa zaväzuje, že vznik a predpokladanú dobu trvania prekážok podľa prvej vety oznámi bez zbytočného odkladu kupujúcemu.
  2. Miestom plnenia čiastkovej zmluvy je: Flámska 1, Martin 036 01 alebo miesta kupujúceho podľa špecifikácie miesta plnenia v čiastkovej zmluve. Miestom dodania sa pre účely tejto rámcovej dohody rozumejú priestory kupujúceho.

**V. Cena a platobné podmienky**

S poukazom na § 91 Autorského zákona, táto dohoda sa považuje za rámcovú dohodu, na základe ktorej sa budú uzatvárať jednotlivé zmluvy o dielo ako zmluva o autorské dielo na objednávku. Vzhľadom k tomu platí, že zhotoviteľ ako nositeľ autorských práv, udelil objednávateľovi súhlas na použitie diela na účel vyplývajúci z tejto dohody a zo zmluvy o dielo. Výška licenčnej odmeny je určená v súlade s § 69 ods. 1 Autorského zákona tak, že je už zahrnutá v odmene a predstavuje 15%-nú časť z uvedenej odmeny.

* 1. Objednávateľ uhradí zhotoviteľovi cenu podľa skutočne vypracovaného, objednávateľom odsúhlaseného a odovzdaného diela a skutočne vykonaného OAD zhotoviteľom. Podkladom pre vystavenie faktúry bude:

(i) zhotoviteľom vypracovaný súpis predloženej dokumentácie potvrdený povereným pracovníkom objednávateľa, ktorý bude prílohou faktúry;

(ii) zhotoviteľom vypracovaný výkaz skutočne vykonaných hodín OAD potvrdeným povereným pracovníkom objednávateľa, ktorý bude prílohou faktúry za OAD.

* 1. V prípade, ak faktúra nebude obsahovať všetky náležitosti podľa príslušných právnych predpisov, najmä podľa zák. č. 222/2004 Z. z. Zákona o dani z pridanej hodnoty v zn. n. p., objednávateľ je oprávnený vrátiť ju zhotoviteľovi na prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
  2. Lehota splatnosti faktúry je 30 (slovom: tridsať) kalendárnych dní odo dňa doručenia faktúry objednávateľovi. Počas omeškania zhotoviteľa s poskytnutím akéhokoľvek plnenia podľa tejto dohody sa automaticky predlžuje splatnosť zhotoviteľom vystavenej faktúry, ktorá nebola dosiaľ objednávateľom zaplatená.
  3. Všetky platby podľa tejto dohody sa vykonávajú podľa platobných údajov uvedených v článku I. Zmenu platobných údajov je strana povinná včas oznámiť druhej strane, inak sa platby vykonané podľa pôvodných platobných údajov považujú za vykonané riadne. Platba sa považuje za vykonanú dňom odpísania finančnej čiastky z účtu platcu.
  4. Súčasťou odmeny sú všetky výdavky a náklady zhotoviteľa potrebné na zhotovenie diela, vrátane dopravy, všetkých materiálov a výdavkov na odmeny za výkony subdodávateľov.

**VI. Autorské práva**

* 1. Zhotoviteľ udeľuje objednávateľovi výhradnú licenciu na celú dobu trvania majetkových práv k dielu i všetkým jeho častiam, na používanie diela i jeho častí všetkými spôsobmi (hlavne vyhotovenie rozmnoženín diela, spracovanie diela, spojenie diela s iným dielom, zhotovenie stavby na základe diela) vzhľadom k charakteru diela, bez územného a vecného obmedzenia. Objednávateľ nie je povinní výhradnú licenciu využiť.
  2. Zhotoviteľ tiež súhlasí, aby objednávateľ použili iba časť diela, a tiež aby objednávateľ dielo ľubovoľne dopracoval a/alebo prepracoval; objednávateľ je však povinný postupovať tak, aby nedošlo k hanlivému nakladaniu s dielom, ktoré by znižovalo hodnotu diela alebo spôsobilo ujmu autorov diela na cti alebo dobrej povesti.
  3. Objednávateľ môže licenciou bez obmedzenia disponovať; najmä je oprávnený licenciu bez obmedzenia postúpiť, previesť alebo inak poskytnúť a to v celku alebo v časti, ktorejkoľvek tretej osobe (sublicencia).
  4. Zhotoviteľ vyhlasuje, že vykonaním predmetu tejto dohody neporuší autorské ani iné práva tretej osoby. Zhotoviteľ je povinný mať s autormi diela vysporiadané právne vzťahy tak, aby mohol túto dohodu riadne plniť bez toho, aby na diele, ktoré podľa nej objednávateľovi dodá, neviazli akékoľvek právne vady, nebolo zaťažené právami tretej osoby, ani aby inak neporušovalo práva tretích osôb. V prípade porušenia tohto bodu zhotoviteľom je objednávateľ oprávnený odstúpiť od tejto dohody, alebo od zmluvy o dielo a zhotoviteľ je povinný nahradiť mu všetku škodu, ktorá objednávateľovi v dôsledku porušenia vznikla.

**VII. Zmluvné sankcie a ďalšie dojednania**

* 1. Ak sa zhotoviteľ omešká s odovzdaním riadne zhotoveného diela, je povinný zaplatiť objednávateľovi zmluvnú pokutu vo výške 0,1% z ceny zákazky podľa príslušnej zmluvy o dielo bez DPH za každý začatý deň omeškania, avšak minimálne 30,00 EUR (slovom: tridsať eur) bez DPH za každý začatý deň omeškania.
  2. Zhotoviteľ zaplatí objednávateľovi zmluvnú pokutu vo výške 10 % z obstarávacích nákladov projektových prác (celková cena projektových prác dohodnutá v čiastkovej zmluve o dielo) v prípade, ak zvýšenie obstarávacích nákladov realizačných prác stavby presiahne v dôsledku vád diela 5%. Zhotoviteľ prednostne bezodplatne zistí možnosť zámeny realizačných prác úpravou projektového riešenia tak, aby zároveň nedošlo k zníženiu kvality diela.
  3. Ak sa objednávateľ omešká so zaplatením odmeny za odovzdané a riadne zhotovené dielo, je povinný zaplatiť zhotoviteľovi úroky z omeškania a paušálnu náhradu nákladov spojených s uplatnením pohľadávky podľa Obchodného zákonníka.
  4. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie dohody.
  5. Objednávateľ je oprávnený požadovať náhradu škody spôsobenej porušením povinností, na ktoré sa vzťahuje zmluvná pokuta.

**VIII. Zodpovednosť za škodu (vady)**

* 1. Zhotoviteľ zodpovedá, že dielo nemá v čase jeho odovzdania a prevzatia žiadne vady, ktoré by znižovali jeho hodnotu alebo schopnosť jeho využitia.
  2. Záručná lehota na dielo je 24 (slovom: dvadsaťštyri) mesiacov a začína plynúť dňom odovzdania diela zhotoviteľom objednávateľovi. V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
  3. Zhotoviteľ sa zaväzuje bezplatne odstrániť oprávnené reklamácie vád diela bez zbytočného odkladu, najneskôr však v lehote 7 (slovom: siedmych) pracovných dní od písomného uplatnenia reklamácie.

**IX. Doba platnosti rámcovej dohody**

* 1. Táto rámcová dohoda sa uzatvára na dobu určitú, a to od XX.XX.2024 respektíve odo dňa nadobudnutia jej účinnosti do XX.XX.202X, alebo vyčerpania finančného limitu vo výške **xxxxxxxxxx** € bez DPH, ktorý má kupujúci na tento účel vyhradený, podľa toho, ktorá z uvedených skutočností nastane skôr.

**X. Odstúpenie od rámcovej dohody, čiastkovej zmluvy, výpoveď rámcovej dohody a úhrada súvisiacich nákladov**

* 1. Táto dohoda zanikne:

(i) uplynutím času, na ktorý je uzavretá;

(ii) dosiahnutím limitnej ceny, ak nastane skôr ako skutočnosť uvedená v bode (i);

(iii) dohodou strán;

(iv) odstúpením od dohody.

* 1. Objednávateľ môže odstúpiť od dohody a/alebo od jednotlivej zmluvy o dielo, ak:

(i) sa zhotoviteľ dostane do omeškania s riadnym zhotovením akejkoľvek časti diela o viac ako 14 (slovom: štrnásť) kalendárnych dní;

(ii) sa zhotoviteľ dostane do omeškania s odstránením vád a nedorobkov časti diela o viac ako 14 (slovom: štrnásť) kalendárnych dní;

(iii) sa ukáže, že vyhlásenie alebo jedno z vyhlásení zhotoviteľa v bode 2.5 nebolo v čase uzavretia tejto dohody pravdivé;

(iv) zhotoviteľ poruší jednu alebo viac povinností podľa bodu 2.5;

(vi) zhotoviteľ dvakrát napriek výzve objednávateľa nepodpíše zmluvu o dielo v súlade s bodom 3.5 alebo jej uzavretie inak zmarí;

(vii) je daný dôvod podľa Obchodného zákonníka, § 19 ZOVO alebo podľa iného právneho predpisu;

* 1. Zhotoviteľ môže odstúpiť od dohody a/alebo od jednotlivej zmluvy o dielo, ak:

(i) sa objednávateľ dostane do omeškania so zaplatením odmeny o viac ako 30 (slovom: tridsať) kalendárnych dní;

(ii) mu objednávateľ ani po opakovanej výzve neposkytne objektívne nevyhnutnú súčinnosť po dobu dlhšiu ako 14 (slovom: štrnásť) kalendárnych dní;

(iii) je daný dôvod podľa Obchodného zákonníka alebo podľa iného právneho predpisu;

(iv) je tak ustanovené na inom mieste v tejto dohode.

* 1. V prípade odstúpenia od dohody (resp. od zmluvy o dielo), dohoda (resp. zmluva o dielo) zaniká dňom, v ktorom bolo odstúpenie doručené svojmu adresátovi.
  2. Zánik dohody jedným zo spôsobov uvedených v bode 10.1 pododseku (iii) a (iv) medzi objednávateľom a jedným zo zhotoviteľov nemá za následok zánik právneho vzťahu založeného touto dohodou medzi objednávateľom a zhotoviteľom.

**XI. Spoločné a záverečné ustanovenia**

* 1. Rámcovú dohodu je možné meniť a dopĺňať len formou písomných a číslovaných dodatkov podpísaných obidvoma zmluvnými stranami. Akékoľvek iné zmeny alebo doplnenia sú neplatné. Uvedené sa netýka zmeny osôb zodpovedných za vecnú a odbornú komunikáciu uvedených v bode 11.2 tohto článku rámcovej dohody, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane, alebo prostredníctvom e-mailu.
  2. Zmluvné strany vyhlasujú a súhlasia s tým, že osobami zodpovednými za vecnú a odbornú komunikáciu v súvislosti s touto rámcovej dohodou sú:

1. za predávajúceho:

Meno:

tel.:

e-mail:

1. za kupujúceho:

Meno: Martin Antl

tel.: +421917615630,

e-mail: [antl@dpmmartin.sk](mailto:antl@dpmmartin.sk)

* 1. Zmluvné strany sa v súlade s ust. § 262 ods. 1 Obchodného zákonníka dohodli, že záväz­kový vzťah založený touto rámcovou dohodou sa spravuje Obchodným zákonníkom. Vo veciach neupravených touto rámcovou dohodou sa zmluvný vzťah spravuje prísluš­nými ustanoveniami právnych predpisov.
  2. Ak niektoré us­tanovenia tejto rámcovej dohody stratili platnosť, alebo sú platné len sčasti alebo nes­kôr stratia platnosť, nie je tým dotknutá platnosť ostat­ných usta­novení. Namiesto neplatných ustanovení sa použije úprava, ktorá sa, čo naj­viac približuje zmy­s­lu a účelu tejto rámcovej dohody.
  3. Táto rámcová dohoda nadobúda platnosť dňom jej podpísania zmluvnými stranami. Táto rámcová dohoda je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto rámcová dohoda vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto rámcovej dohode ako dôverné v zmysle § 271 ods. 1 Obchodného zákonníka sa nepovažujú za dôverné informácie. Rámcová dohoda je účinná dňom nasledujúcim po dni jej zverejnenia v registri.
  4. Táto rámcová dohoda sa vyhotovuje v troch rovnopisoch, z ktorých po podpísaní kupujúci obdrží dve vyhotovenia a predávajúci obdrží jedno vyhotovenie.
  5. Ak zanikne jedna zo zmluvných strán, prechádzajú jej práva z tejto rámcovej dohody na jej právneho nástupcu.
  6. Zmluvné strany vyhlasujú, že si túto rámcovú dohodu prečíta­li, jej obsahu porozu­meli a na znak toho, že obsah tej­to rámcovej dohody zodpovedá ich sku­točnej a slobodnej vôli, ju pod­písali.

Príloha č. 1 Návrh na plnenie kritéria

V Martine, dňa ...................... V Martine, dňa ....................

Za kupujúceho: Za predávajúceho:

**Ing. Ján Slamka, PhD**.

konateľ

**Príloha č. 1 Návrh na plnenie kritéria**

Predmet zákazky: **„Projektová dokumentácia pre rekonštrukciu administratívnej budovy“**

Obchodné meno uchádzača: .............................................................................................

Adresa/sídlo uchádzača: ...................................................................................................

IČO: ....................................

DIČ: ....................................

V cenovej ponuke sú zahrnuté všetky náklady uchádzača spojené s realizáciou predmetu zákazky.

Platca DPH: ÁNO – NIE (nesprávne prečiarknuť)

|  |  |  |  |  |  |
| --- | --- | --- | --- | --- | --- |
| **P. č.** | **Popis** | **m. j.** | **Počet m. j.** | **Cena za položku v EUR bez DPH** | **Cena za položku v EUR s DPH** |
| 1. | Cena celkom za predmet zákazky v EUR bez DPH | kpl. | 1 |  |  |

|  |  |
| --- | --- |
| **Cena celkom v EUR bez DPH** |  |
| **Cena celkom v EUR s DPH** |  |

**Cena predmetu zákazky vyjadrená v EUR bez DPH: ..................................................**

Uchádzač výšku ceny uvedie na dve desatinné miesta.

Čestne vyhlasujem, že uvedené údaje sú pravdivé a sú v súlade s predloženou ponukou.

V ............................................................, dňa .........................................

...............................................................................……………………...

Fyzická osoba alebo štatutárny orgán: meno, podpis

V Martine, dňa ................................ V ............................, dňa ............................

Za objednávateľa: Za zhotoviteľa:

**Ing. Ján Slamka, PhD.**

konateľ